**גוסטו פרץ אברהם שמעון** (המוכר בשם **גוסטו**) (נולד ב־19 במרץ 1970) הוא זמר-יוצר ומוזיקאי ישראלי.

ביוגרפיה
--------

גוסטו מנגן על בנג'ו בצילומי קליפ במרוקו
גוסטו, נולד בבית חולים שערי צדק בירושלים בשם פרץ אברהם שמעון, ליוסף פרץ בעל בית מלאכה לתיקים ומזוודות ולסוזן עקרת בית שעלו מקזבלנקה ומראקש במרוקו. גדל במעברת אזבסטונים בקריית היובל בירושלים ובגיל 3, עבר עם הוריו וששת אחיו לשיכונים בשכונת שמואל הנביא בירושלים. גוסטו התחנך בבית ספר יסודי ממלכתי דתי ובהמשך למד בישיבות, שם השתתף בלימודי שירה, חזנות ופיוט.

כבר בילדותו החל גוסטו לעסוק במוזיקה ואת צעדיו הראשונים בעולם המוזיקה החל בשנת 1988, אז הקליט מספר שירים שלא הגיעו להפצה מלאה. בשנת 1989, הניח למוזיקה במישור המקצועי ופנה לתחום העסקים המשפחתי.

שנת 2005, הייתה נקודת המפנה של גוסטו, אז השתתף בפרויקט מוזיקת עולם בשם "חאמרה" של יובל לוי בהוצאת הד ארצי, לאחריו הוציא את הסינגלים: "שיר עצוב של זוהר", "קצת ממך", "(א)נמות עלייכ" ואף שיתף פעולה עם דויד ברוזה (ניגן בגיטרה אקוסטית) ויחד עם מוריס אל מדיוני, חידשו את הלהיט "האישה שאיתי" – בעיבוד חדש ומקורי של זיו קוז'וקרו שהפיק את השיר.

בשנת 2007, הוציא את אלבומו הראשון בשם "גוסטו". הסינגל הראשון מהאלבום "מה הייתי בלעדייך" זכה להערכה גדולה ולהשמעות רבות ברדיו [דרוש מקור]. סינגלים נוספים מהאלבום היו: שיר של (זהר ארגוב) אותו הקליט כסינגל בשנת 2006, "האישה שאיתי" ו"אנמות עליכ". באלבום לקחו חלק נגנים ידועים ביניהם ז'אן פול זימבריס, אבי עילם אמזלג, דודו טסה ועוד. את רוב שירי האלבום (למעט 3 שירים) כתב והלחין גוסטו והוא זכה לאהדת שדרנים שונים.[דרוש מקור]

בשנת 2009, כתב והלחין למרגלית צנעני את השיר "מתנה מהשכנה" ובאותה השנה הוציא את הסינגל "מיליון" - סינגל ראשון מתוך אלבומו השני "כל מה שאני", שראה אור בשנת 2010. רוב שירי האלבום הולחנו על ידי גוסטו ונכתבו בשיתוף עם אסף אטדגי ונדב ביטון ביניהם החידוש לשיר "רק עוד כוס קפה אחת איתך" של בוב דילן. עוד בשנת 2010 כתב והלחין לתזמורת ירושלים מזרח ומערב בניצוחו של תום כהן, אלבום מקורי ממנו יצא הסינגל איתי לעולם בביצועו של אמיל זריהן.

בשנת 2011, השתתף בפרויקט "שני צדדים למטבע" עם גרסת כיסוי לשיר לוליטה של אתי אנקרי, תוך שינוי ניכר של הלחן והעיבוד. עוד באותה השנה הופיע גוסטו בפסטיבל ישראל.

בשנת 2012, יצא אלבומו השלישי "בין השורות, אותו הפיק שמוליק דניאל. האלבום מורכב ממקצבים עשירים בכלי נגינה אותנטיים (אקוסטיים וחשמליים) מקצוות עולם – כלי קשת, כלי נשיפה ואנסמבל מתוך תזמורת ירושלים מזרח ומערב. כל שירי האלבום (פרט לשיר "מלך העולם שנכתב על ידי מיקה קרני), נכתבו על ידי גוסטו והוא זכה להשמעות רבות ברדיו. בנובמבר 2012, במסגרת פרויקט "צעד קדימה", חידש את השיר "יד קטנה" של אושיק לוי. בשנת 2013 הלחין את השיר "פסנתר" אותו כתב אסף אטדגי לאוריאל שלומי, הלחין את השיר "למות בשביל חייך" אותו כתב רפאל פרץ לאורן חן, ובמקביל התחיל לעבוד על אלבום נוסף מתוכו הוציא את הסינגל "איך השתניתי".

בשנת 2014, הוציא את הסינגל "חראם עליכ" ו "מי אני" ובשנת 2015 הוציא את הסינגלים "צליל מכוון" בו התארח וניגן יצחק קלפטר ו"ברהם". שיר העוסק במוזיקאי המרוקאי המפורסם ברהם סווירי שעלה ממרוקו והתפרנס בירושלים מדוכן חוטים בשוק ולא זכה להכרה הראויה.

בשנת 2016, הלחין את השיר "תראי אותי" אותו כתב בר רפאל פרץ לעופר לוי ואת השיר" אל תוותרי עליי "והוציא את הסינגל "שיר על אהבה" שכתב והלחין עבורו יצחק קלפטר.

בשנת 2017, כתב למירי מסיקה את השיר "זהרה" בערבית מרוקאית, השיר הופיע באלבומה "אלוהי הדברים הקטנים" ונכנס אל פלייליסט יום בגלגלצ.
לפני צאת האלבום "עפאכ", התזמורת מזרח ומערב בניהולו של תום כהן השיקה סבב מופעים ברחבי הארץ עם זמרים ממרוקו ומכאן פנחס כהן והאחים קרוצ'י בניצוחה של אתי תבל.

בשנת 2018 יצא אלבומו הרביעי "עפאכ", אלבום בשפת האם ערבית מרוקאית (ערבית מוגרבית) עליה גדל גוסטו וממנה שאב את השפעותיו המוזיקליות. את האלבום "עפאכ" כמו את שלושת אלבומיו הקודמים הפיק שמוליק דניאל ובו מארח גוסטו את מוריס מדיוני ובו שר בדואט את החידוש "ראי רוק רומבה" ואת מירי מסיקה ביחד הם שרים את הדואט "עלא סלאמתכ" בסגנון רומבה פלמנקו. השיר השני בשפה הערבית מרוקאית שנכנס לפלייליסט יום בגלגלצ, האלבום הופק בסיוע יועצים לשוניים וד"ר לשפה המוגרבית ובו משתתפים נגנים מהארץ ומהעולם וביניהם תום כהן, המנהל המוזיקלי של התזמורת האנדלוסית על המנדולינה. מוריס אל מדיוני על הפסנתר. אתי תבל, נדב ביטון, אמיר שחסאר, איתמר דוארי, אדל מנע, עימד דאלל ועוד. לאלבום צולמו סדרת קליפים במרוקו. באותה השנה כתב גוסטו את השיר "מענדי" לנסרין קדרי ואת השיר "אשת חייל" לחיים ישראל.

עוד באותה השנה, חבר גוסטו לתזמורת ירושלים מזרח ומערב (לשעבר התזמורת האנדלוסית ירושלים) אשר בחרו במסגרת הופעות העשור לתזמורת להקדיש מופע שלם ליצירתו של גוסטו בעיבודים חדשים של תום כהן לתזמורת, למופע "דיאלנא" בשיתוף עם מירי מסיקה ובניצוחו של תום כהן. ביוני 2018 השתתף בפסטיבל "ליבי במזרח" עם המופע "עאפאכּ".

בסוף 2020 הקליט גרסת כיסוי לשיר "לא צריך הרבה" של חוה אלברשטיין, בעידודה ובהשתתפותה בבית האחרון,

ב־2022 השתתף בכתיבת השיר "אוּחְתִּי" של שמעון בוסקילה.

חיים אישיים
-----------

בשנת 1991 התחתן, אבא לשני ילדים.

יצירות ושירים לאמנים
--------------------

יצירות ושירים לאמנים אחרים:

2009 - למרגלית צנעני את השיר "מתנה מהשכנה"

2010 – לתזמורת מזרח מערב וסולנה אמיל זריהן את השיר איתי לעולם

2013 - הלחין את השירים "פסנתר" אותו כתב אסף אטדגי לאוריאל שלומי, ו "למות בשביל חייך" אותו כתב רפאל פרץ (בנו של גוסטו ) לאורן חן,

2016,- הלחין את השיר "תראי אותי" אותו כתב בר רפאל פרץ לעופר לוי

ובנוסף כתב והלחין לו את "אל תוותרי עליי"

2017, - כתב למירי מסיקה את השיר "זהרה" בערבית מרוקאית, ללחן של אופיר כהן. השיר יצא באלבומה "אלוהי הדברים הקטנים" ונכנס אל פלייליסט יום בגלגלצ

2018.- כתב והלחין את השיר "מענדי" לנסרין קדרי ואת השיר "אשת חייל "לחיים ישראל.  

2022 – השתתף בכתיבת מילות השיר "אוּחְתִּי" של שמעון בוסקילה.

פרויקטים מיוחדים
----------------

2011, השתתף ב"שני צדדים למטבע" בגרסת כיסוי ל"לוליטה" של אתי אנקרי והופיע בפסטיבל ישראל.

2012, השתתף ב "צעד קדימה",פרויקט ריקודי עם, חידוש לשיר "יד קטנה" של אושיק לוי.

2014, הוציא את הסינגל "חראם עליכ" ו"מי אני".

2015 הוציא את הסינגלים "צליל מכוון" בו התארח וניגן יצחק קלפטר[8] ו"ברהם". שיר העוסק במוזיקאי המרוקאי המפורסם ברהם סווירי שעלה ממרוקו והתפרנס בירושלים מדוכן חוטים בשוק ולא זכה להכרה הראויה.

2016, הוציא את הסינגל "שיר על אהבה" שכתב והלחין עבורו יצחק קלפטר.

2017, התזמורת ירושלים מזרח ומערב[9] בניהולו של תום כהן השיקה סבב מופעים ברחבי הארץ עם גוסטו זמרים ממרוקו ומכאן פנחס כהן והאחים קרוצ'י בניצוחה של אתי תבל.

2018. תזמורת ירושלים מזרח ומערב בחרו, במסגרת הופעות העשור לתזמורת, להקדיש מופע שלם ליצירתו של גוסטו בעיבוד תום כהן, ונוצר המופע "דיאלנא" בשיתוף עם מירי מסיקה .

2018 בכורה בפסטיבל "ליבי במזרח" במופע "עאפאכּ"[12] ומשם בסבב ברחבי הארץ.

2019 כתב מוזיקה ושיר נושא : לסרט של הבמאי המוערך חיים בוזגלו "באב אל ווארד".

2020 החל לערוך ולהגיש תוכנית רדיו בצפון "לילות מגרב" מוזיקה מארצות המגרב .

ראו גם
------

* זיו קוז'וקרו
* מוריס אל מדיוני
* תום כהן

קישורים חיצוניים
----------------

ויקישיתוף מדיה וקבצים בנושא **גוסטו** בוויקישיתוף
* האתר הרשמי של גוסטו (אורכב 07.04.2019 בארכיון Wayback Machine), באתר (גוסטו)
* הכר את האמן - גוסטו, באתר (בלוג המוזיקה של לינקטון)
* אף פעם לא מאוחר, באתר (ויינט)
* פוגשים את גוסטו, באתר (Bandcamp)
* השיר החדש של גוסטו מעולה ומציק כאחד, באתר (בטריבונה)

הערות שוליים
------------

1. ↑  גוסטו משיק בבית הקונפדרציה, באתר הבמה
2. ↑  בוקר טוב אדון גוסטו, באתר מעריב
3. ↑  משינה, דודו טסה, הדג נחש, ישי לוי והאלבומים הכי חמים של הפסח, באתר מעריב
4. ↑  גוסטו מחדש את "צליל מכוון" עם יצחק קלפטר, באתר מאקו
5. ↑  עינב שיף‏, גוסטו - "רק עוד כוס קפה אחת איתך", באתר וואלה!‏, 19 בינואר 2010
6. ↑  גוסטו: "את שלמה ארצי גילו באלבום השישי", באתר ynet
7. ↑  גוסטו שואל: "מי אני", באתר מאקו
8. ↑  גוסטו שר "שיר על אהבה". האזינו, באתר וואלה
9. ↑  גוסטו דיאלנא, באתר הכותל הישראלי
10. ↑  גוסטו, הַדִי אַיה דוּנְיַא, באתר אתר המוזיקה
11. ↑  שנה חדשה, מוביל חדש: שמעון בוסקילה בפסגה, באתר מאקו
12. ↑  גוסטו : עאפאכ ("בחייך"), באתר בימות
13. ↑  אתר למנויים בלבד בן שלו, גוסטו: חוה אלברשטיין התלהבה ממנו, גלגלצ עדיין לא, באתר הארץ, 20 בדצמבר 2020